CELEX: 62011CA0308
Language: da
Date: 2012-09-06 00:00:00
Title: Sag C-308/11: Domstolens dom (Tredje Afdeling) af 6. september 2012 — Chemische Fabrik Kreussler & Co. GmbH mod Sunstar Deutschland GmbH, tidligere John O. Butler GmbH (anmodning om præjudiciel afgørelse fra Oberlandesgericht Frankfurt am Main — Tyskland) (Direktiv 2001/83/EF — humanmedicinske lægemidler — artikel 1, nr. 2), litra b) — begrebet «funktionslægemiddel» — definition af begrebet »farmakologisk virkning« )

27.10.2012   
            
            
               DA
            
            
               Den Europæiske Unions Tidende
            
            
               C 331/9
            
         
      Domstolens dom (Tredje Afdeling) af 6. september 2012 — Chemische Fabrik Kreussler & Co. GmbH mod Sunstar Deutschland GmbH, tidligere John O. Butler GmbH (anmodning om præjudiciel afgørelse fra Oberlandesgericht Frankfurt am Main — Tyskland)
      (Sag C-308/11) (1)
      
      (Direktiv 2001/83/EF - humanmedicinske lægemidler - artikel 1, nr. 2), litra b) - begrebet «funktionslægemiddel» - definition af begrebet »farmakologisk virkning«)
      (2012/C 331/13)
      Processprog: tysk
      
         Den forelæggende ret
      
      Oberlandesgericht Frankfurt am Main
      
         Parter i hovedsagen
      
      
         Sagsøger: Chemische Fabrik Kreussler & Co. GmbH
      
         Sagsøgt: Sunstar Deutschland GmbH, tidligere John O. Butler GmbH
      
         Sagens genstand
      
      Anmodning om præjudiciel afgørelse — Oberlandesgericht Frankfurt am Main — fortolkning af artikel 1, stk. 2, litra b), i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (EFT L 311, s. 67), som ændret ved Europa-Parlamentets og Rådets direktiv 2004/27/EF af 31. marts 2004 (EUT L 136, s. 34) — betegnelse af et produkt som lægemidler — de chlorhexidinholdig mundskyllemiddel 0,12 % — begrebet »farmakologisk virkning«
      
         Konklusion
      
      
                  1)
               
               
                  Artikel 1, nr. 2), litra b), i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler, som ændret ved Europa-Parlamentets og Rådets direktiv 2004/27/EF af 31. marts 2004, skal fortolkes således, at det er muligt med henblik på at fastlægge begrebet »farmakologisk virkning« i denne bestemmelses forstand at tage hensyn til definitionen af dette begreb i det vejledende dokument — som er udarbejdet i fællesskab af Kommissionens tjenestegrene og medlemsstaternes kompetente myndigheder — om afgrænsningen mellem direktiv 76/768 om kosmetiske midler og direktiv 2001/83 om lægemidler.
               
            
                  2)
               
               
                  Artikel 1, nr. 2), litra b), i direktiv 2001/83, som ændret ved direktiv 2004/27, skal fortolkes således, at det ikke er nødvendigt for at kunne antage, at et stof har en »farmakologisk virkning« i denne bestemmelses forstand, at der sker en vekselvirkning mellem molekylerne, som det består af, og en cellestruktur i brugerens legeme, idet en vekselvirkning mellem nævnte stof og en hvilken som helst cellestruktur i brugerens legeme kan være tilstrækkelig.
               
            
         (1)  EUT C 282 af 24.9.11.